ટોક્સિક્સ લિન્કનો અભ્યાસ સમસ્યા પર ભાર મૂકે છે. તેમાં સમસ્યા દ્વિસ્તરીય છે. પ્રથમ, વેપારીઓ અને તેમાય ખાસ કરીને શાકભાજી અને માંસ જેવી બગડી જાય તેવી વસ્તુઓના વેપારીઓ માટે પ્લાસ્ટિકની બેગો સરળતાથી મળી રહે છે અને કિંમતમાં સસ્તી છે. બીજું, પ્લાસ્ટિક કચરાના કારણે સર્જાતી પર્યાવરણીય સમસ્યાઓ અંગે ઓછી ગ્રાહક જાગરૂકતા. ભારતમાં પર્યાવરણીય કાયદાઓનું ઢીલું અમલીકરણ આ સમસ્યામાં ઉમેરો કરે છે. રિપોર્ટ કહે છે, "ધ ક્લાસિક ટ્રેજેડી ઓફ કોમન્સ" કે જ્યાં "વ્યક્તિગત ગ્રાહકો પ્લાસ્ટિક બેગ્સના ઉપયોગથી તેમની અનુકૂળતાને કારણે ફાયદાનું વિચારે છે. જ્યારે સમગ્ર સમાજને તેના નિકાલની કિંમત ભોગવવી પડે છે."